
Opravné uznesenie Okresný súd Vranov nad Topľou v spore žalobcu: Dopravný podnik mesta Košice, akciová spoločnosť so sídlom Bardejovská 6, 043 29 Košice, IČO: 31 701 914, zastúpený: JUDr. Peter Frajt, advokát, s.r.o. so sídlom Garbiarska 5, 040 01 Košice, IČO: 47 240 369, proti žalovanej: A. B., nar. XX. XX. XXXX, trvale bytom B. XXX/X, XXX XX C., adresa na doručovanie D. XX, XXX XX D. o zaplatenie 60,90 eur s príslušenstvom, takto rozhodol: Opravuje výrok I. rozsudku č.k. 11Csp/83/2023-79 Okresného súdu Vranov nad Topľou zo dňa 06.05.2024 tak, že tento výrok má správne znieť : „ I. Žalovaná je povinná zaplatiť žalobcovi sumu 60,90 eur spolu s úrokom z omeškania vo výške 5% ročne zo sumy 60,90 eur od 27.8.2022 do zaplatenia, náklady za poštovné v sume 1,50 eur a to všetko v pravidelných mesačných splátkach vo výške 25 eur mesačne, ktoré sú splatné vždy do konca toho ktorého mesiaca, počnúc dňom nadobudnutia právoplatnosti tohto rozsudku a to do úplného zaplatenia celej dlžnej sumy pod následkami straty výhody splátok pri omeškaní sa s niektorou zo splátok.“ Vo zvyšnej časti zostáva vyššie uvedený rozsudok nezmenený a toto uznesenie tvorí jeho súčasť. odôvodnenie: 1. Žalobca sa podanou žalobou dňa domáhal voči žalovanej zaplatenia sumy 60,90 eur spolu s úrokom z omeškania vo výške 5% ročne od 27.08.2022 do zaplatenia. 2. Súd v danej právnej veci dňa 06.05.2024 vyhlásil tento rozsudok: Žalovaná je povinná zaplatiť žalobcovi sumu 60,90 eur spolu s úrokom z omeškania zo sumy 60,90 eur od 27.8.2022 do zaplatenia, náklady za poštovné v sume 1,50 eur a to všetko v pravidelných mesačných splátkach vo výške 25 eur mesačne, ktoré sú splatné vždy do konca toho ktorého mesiaca, počnúc dňom nadobudnutia právoplatnosti tohto rozsudku a to do úplného zaplatenia celej dlžnej sumy pod následkami straty výhody splátok pri omeškaní sa s niektorou zo splátok. Žalobca má voči žalovanej nárok na náhradu trov konania v rozsahu 100 % s tým, že o výške tejto náhrady bude rozhodnuté súdom prvej inštancie v samostatnom uznesení v lehote 60 dní po právoplatnosti rozhodnutia vo veci samej. 3. Podľa § 224 zákona č. 160/2015 Z. z. Civilný sporový poriadok (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Uvedené ustanovenie umožňuje súdu, ktorý rozhodnutie vydal, opraviť v ňom aj bez návrhu „chyby v písaní, počítaní a iné zrejmé nesprávnosti“. Kým pojmy „chyby v písaní“, resp. „chyby v počítaní“ sú
pomerne jednoznačné, je pojem „iná zrejmá nesprávnosť“ relatívne neurčitým pojmom. Už vzhľadom na systematickú úpravu nápravy inej zrejmej nesprávnosti spolu s chybami v písaní a počítaní je zrejmé, že na jednej strane môže ísť len o také chyby, ktoré sú podobného druhu ako chyba v písaní alebo počítaní, na druhej strane musí ísť svojím obsahom o iné než pisárske alebo počtárske chyby, ak k ich vzniku došlo okamžitým zlyhaním mechanickej alebo duševnej činnosti osoby, ktorá sa zúčastnila vyhlásení alebo vyhotovení rozhodnutia (porov. Rc 37/1969). 5. Po oboznámení sa s obsahom spisu a vyššie uvedeným rozsudkom súd zistil, že pri vyhlasovaní rozsudku došlo k zrejmej nesprávnosti vo výroku , čo sa týka výšky úroku z omeškania, súd chybne vo vyhlásení neuviedol správu výšku úroku z omeškania. Žalobca žiadal priznať úroky z omeškania vo výške 5% ročne od 27.08.2022, nakoľko k tomu dňu bola žalovaná v omeškaní. 6. Z vyššie uvedeného vyplýva, že ide o inú zrejmú nesprávnosť. Preto súd v zmysle citovaných zákonných ustanovení a citovaného rozhodnutia vydal toto opravné uznesenie za účelom odstránenia tejto uvedenej inej zrejmej nesprávnosti. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda , z akých dôvodov sa rozhodnutie považuje na nesprávne ( odvolacie dôvody) a čoho sa odvolateľ domáha ( odvolací návrh ). Rozsah, v akom sa rozhodnutie napáda, môže odvolateľa rozšíriť len do uplynutia lehoty na podanie odvolania.

